smcproject/ml-wiki-sentences huggingface dataset:
1944 ൽ പനാമയിൽ ജനിച്ച ഇദ്ദേഹം ബാല്യകാലം മുതൽ അമേരിക്കയിൽ ആണ് താമസം.
1962ൽ സംഗീത കോളേജിൽ പഠനം പൂർത്തിയാക്കിയ ഇദ്ദേഹം പിന്നീട് അമേരിക്കൻ ആർമി ബാൻഡിൽ ചേരുകയും പിന്നീട് അവിടം വിട്ടു ലോകത്തുള്ള നിരവധി കലാകാരൻമാരുമായും വായിച്ചു തുടങ്ങി.
ഡീപ് പർപ്പിൾ , ജോർജ് ബെൻസൺ , ജാൻ ഹാമർ, ജാക്ക് ബ്രൂസ്, സ്ടാന്ളി ക്ലാർക്ക് എന്നിവർ ഇദ്ദേഹം കൂടെ  വായിച്ചിട്ടുള്ളതിൽ  ചുരുക്കം ചിലർ ആണ്.
ഇന്ത്യൻ സംഗീതത്തോടുള്ള ഇദ്ദേഹത്തിന്റെ താൽപ്പര്യമാണ് ഇദ്ദേഹത്തെ മഹാവിഷ്ണു ഒര്കെസ്ട്രയിൽ വായിക്കുവാൻ ഇടയാക്കിയതും മറ്റു പല ഇന്ത്യൻ കലാകാരന്മാരോടു കൂടി വായിക്കുവാൻ ഇടയാക്കിയതും.
പുറം കണ്ണി വെബ് സൈറ്റ് Wikimedia Commons has media related to Billy Cobham .
Billy Cobham Homepage Billy Cobham management Interview with Billy Cobham Archived 2010-01-19 at the Wayback Machine .
Billy Cobham Drummerworld.com Page
ബിലീവർ (റോക്ക് ഗാനം) ഇംഗ്ലീഷ് വിലാസം https://ml.wikipedia.org/wiki/Believer_(Imagine_Dragons_song) ഇമാജിൻ ഡ്രാഗൺസ്
അമേരിക്കൻ റോക്ക് ബാൻഡ് ഇമാജിൻ ഡ്രാഗൺസ് പുറത്തിറക്കിയ ഗാനമാണ് "ബിലീവർ".
ബാൻഡിന്റെ മൂന്നാമത്തെ സ്റ്റുഡിയോ ആൽബമായ എവോൾവ് (2017) ൽ നിന്നുള്ള പ്രധാന സിംഗിൾ ആയി ഇന്റർസ്കോപ്പ് റെക്കോർഡ്സ്, കിഡിനാകോർണർ എന്നിവരിലൂടെ 2017 ഫെബ്രുവരി 1-ന് ഗാനം പുറത്തിറങ്ങി.
ഡാൻ റെയ്നോൾഡ്സ്, വെയ്ൻ സെർമോൺ, ബെൻ മക്കീ, ഡാനിയൽ പ്ലാറ്റ്സ്മാൻ, ജസ്റ്റിൻ ട്രാൻറർ, അതിന്റെ നിർമ്മാതാക്കളായ മാറ്റ്മാൻ റോബിൻ എന്നിവർ ചേർന്നാണ് ഇത് എഴുതിയത്.
"ബിലീവർ" യുഎസ് ബിൽബോർഡ് ഹോട്ട് 100-ൽ നാലാം സ്ഥാനത്തെത്തി, "റേഡിയോ ആക്ടീവ്", "ഡെമൺസ്" എന്നിവയ്ക്ക് ശേഷം ബാൻഡിന്റെ മൂന്നാമത്തെ മികച്ച പത്ത് സിംഗിൾ ആയി.
ഓസ്ട്രിയ , കാനഡ , ചെക്ക് റിപ്പബ്ലിക് , ഫ്രാൻസ് , ഇറ്റലി , പോളണ്ട് , പോർച്ചുഗൽ , സ്വിറ്റ്സർലൻഡ് എന്നിവിടങ്ങളിലും ഇത് ആദ്യ പത്തിൽ എത്തി.
CW യുടെ റിവർ‌ഡെയ്‌ലിന്റെ ആദ്യ സീസണിലെ സീസൺ ഫിനാലെയിൽ ഉപയോഗിച്ചതിന് ശേഷം ഈ ഗാനത്തിന് ജനപ്രീതി  ലഭിച്ചു.
നിരവധി പരസ്യങ്ങളിൽ, പ്രത്യേകിച്ച് നിന്റെൻഡോ സ്വിച്ച് സൂപ്പർ ബൗൾ LI പരസ്യത്തിന് ഈ ഗാനം വൻതോതിൽ പ്ലേ ചെയ്യപ്പെട്ടു, ഇത് യുണൈറ്റഡ് സ്റ്റേറ്റ്സിൽ 2017-ൽ ഏറ്റവും കൂടുതൽ വിറ്റഴിക്കപ്പെടുന്ന അഞ്ചാമത്തെ ഗാനമായും എക്കാലത്തെയും മികച്ച വിൽപ്പനയുള്ള സിംഗിളുകളിൽ ഒന്നായും മാറി.
2019 ജനുവരി 8-ന്, അമേരിക്കൻ റാപ്പർ ലിൽ വെയ്‌നെ അവതരിപ്പിക്കുന്ന ഗാനത്തിന്റെ മറ്റൊരു പതിപ്പ് പുറത്തിറങ്ങി.
2015-ൽ താൻ ആങ്കിലോസിംഗ് സ്പോണ്ടിലൈറ്റിസ് രോഗ പീഡയിലാണ് ഈ ഗാനത്തിന്റെ പിറവി എന്ന് 2017 മാർച്ചിൽ, ഡാൻ റെയ്നോൾഡ്സ് പീപ്പിൾ അഭിമുഖത്തിൽ പറഞ്ഞിട്ടുണ്ട്.
"പാട്ടിന്റെ അർത്ഥം ശരിക്കും എന്റെ ജീവിതത്തിലെ വേദനാജനകമായ പ്രത്യേക കാര്യങ്ങളെ പ്രതിഫലിപ്പിക്കുന്നു, അത് ഉത്കണ്ഠയും ജനക്കൂട്ടവുമായി ഇടപഴകലും, അല്ലെങ്കിൽ ബാൻഡിന്റെ വിജയം, രോഗം, വിഷാദത്തിലൂടെ കടന്നുപോകുന്നത് എന്നിങ്ങനെ എന്തും.
അത് എന്റെ ജീവിതത്തിലെ വേദനയുടെ ഉറവിടമായിരുന്നു.
അതിനുമുകളിലേക്ക് ഉയരുമ്പോൾ, എന്റെ ജീവിതത്തിലെ വേദനയെ അഭിനന്ദിക്കാനും അതിനെ എന്റെ ഏറ്റവും വലിയ ശക്തിയാക്കാനും കഴിയുന്ന ഒരു കാഴ്ചപ്പാടിന്റെ ഒരിടം കണ്ടെത്തുന്നു.
First things first I'ma say all the words inside my head I'm fired up and tired of the way that things have been, oh-ooh The way that things have been, oh-ooh Second thing second Don't you tell me what you think that I could be I'm the one at the sail, I'm the master of my sea, oh-ooh The master of my sea, oh-ooh അവലംബം
ബർസറേസീ ഇംഗ്ലീഷ് വിലാസം https://ml.wikipedia.org/wiki/Burseraceae
സപുഷ്പികളുൾപ്പെടുന്ന ഒരു സസ്യകുടുംബമാണ് ബർസറേസീ (Burseraceae).
ടോർച്ച്  വുഡ് കുടുംബം (torchwood family) എന്നറിയപ്പെടുന്ന ഈ സസ്യകുടുംബത്തിൽ 30-35 ജീനസ്സുകളിലായി ഏകദേശം ആയിരത്തിൽപരം സ്പീഷിസുകളും ഉൾപ്പെടുന്നു.
ചെടികളും മരങ്ങളും ഉൾപ്പെടുന്ന ഈ സസ്യകുടുംബത്തെ സാധാരണയായി ഉഷ്ണമേഖലാ പ്രദേശങ്ങളായ മലേഷ്യ , ഏഷ്യ , ആഫ്രിക്ക , തെക്കേ അമേരിക്ക എന്നിവിടങ്ങളിലാണ് കാണപ്പെടുന്നത്.
ഔഷധ സസ്യങ്ങളായ ഗുൽഗുലു , തെള്ളിമരം , കുന്തിരിക്കം , ഇടിഞ്ഞിൽ , കാട്ടുകലശം തുടങ്ങിയവ ഈ കുടുംബത്തിലെ അംഗങ്ങളാണ്.
ഇവയുടെ മരവുരി(തോൽ)യിൽ സുഗന്ധതൈലമടങ്ങിയിട്ടുണ്ട്.
ഇവയുടെ ഇലകൾ വാസനയുള്ളതും സംയുക്ത പത്രങ്ങളോടു കൂടിയവയുമായും സുഗന്ധമുള്ളവയുമാണ്, ഏകാന്തരന്യാസത്തിലോ വർത്തുളവിന്യാസത്തിലോ  (alternate or spiral phyllotaxis) ക്രമീകരിച്ചതും, ഇലകളിലെ സിരാവിന്യാസം ജാലികാസിരാവിന്യാസവുമാണ്.
മിക്ക സ്പീഷിസുകൾക്കും പത്രവൃന്തത്തിന്റെ അടിയിലായി ഉപപർണ്ണങ്ങൾ ഉണ്ടാകാറില്ല, എന്നാൽ വളരെ വിരളം ചില സ്പീഷിസുകളിൽ  പത്രവൃന്തത്തിന്റെ അടിയിലായി ഉപപർണ്ണങ്ങൾ കാണപ്പെടാറുണ്ട്.
ദ്വിലിംഗ സ്വഭാവത്തോടു കൂടിയ പൂക്കളും ഏകലിംഗ  സ്വഭാവത്തോടു കൂടിയ പൂക്കളും  ഉണ്ടാകാറുണ്ട്.
ഇവ വലിപ്പത്തിൽ ചെറുതും പ്രസമത (actinomorphy)പാലിക്കുന്നവയാണ്.
വെവ്വേറെ നിൽക്കുന്നതോ അടിഭാഗം കൂടിച്ചേർന്നതോ ആയ അഞ്ച് വിദളങ്ങളും  (3-6) വെവ്വേറെ നിൽക്കുന്നപുഷ്പദളങ്ങളും (3-6) ചേർന്നതാണ് ഇവയുടെ പുഷ്പദളമണ്ഢലം.
ചില സ്പീഷിസുകളിൽ വിദളങ്ങൾ കാണപ്പെടാറില്ല.
പുഷ്പദളമണ്ഢലത്തിൽ നിന്നും വിട്ടുനിൽക്കുന്നതാണ് ഇവയുടെ പുംബീജപ്രധാനമായ കേസരങ്ങൾ (stamen).
ഉയർന്ന അണ്ഡാശയത്തോടുകൂടിയ ഇവയ്ക്ക്  3-5അറകളും ഓരോ അറകളിലും ഒന്നോ രണ്ടോ അണ്ഡകോശങ്ങളും(Ovules) ചേർന്നതാണ് ഇവയുടെ ജനിപുടം (Gynoecium) ഇവയുടെ പഴങ്ങൾ അകത്തു ഒരു വിത്തോടുകൂടിയ മാംസളമായതാണ്.
ജീനസ്സുകൾ Ambilobea Aucoumea Balsamea Balsamodendrum Bdellium Beiselia Boswellia Bursera Canariopsis Canarium Colophonia Commiphora Crepidospermum Dacryodes Elaphrium Garuga Haplolobus Hedwigia Hemisantiria Icica Marignia Pachylobus Pimela Protium Pseudodacryodes Rosselia Santiria Scutinanthe Sonzaya Terebinthus Tetragastris Tingulonga Trattinnickia Trigonochlamys Triomma
അവലംബം പുറത്തേക്കുള്ള കണ്ണികൾ Burseraceae Archived 2020-04-14 at the Wayback Machine .
വിക്കിസ്പീഷിസിൽ Burseraceae എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Burseraceae എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ബർമ്മീസ് ക്യാറ്റ്
ബർമ്മയിലെ കറൻസിയാണ് ബർമ്മീസ് ക്യാറ്റ് അല്ലെങ്കിൽ ബർമീസ് ചാറ്റ് ( / k i ˈ ɑː t / , US : / ˈ tʃ ɑː t / or / ˈ k j ɑː t / ; ബർമ്മീസ് : ကျပ် [tɕaʔ] ; ISO 4217 code MMK).
"K" (ഏകം) അല്ലെങ്കിൽ "Ks" (ബഹുവചനം) എന്ന് ഇതിനെ ചുരുക്കി എഴുതുന്നു.
നിലവിലെ വിനിമയ നിരക്കുകൾ
2001-2012 കാലയളവ് മുതൽ,ഔദ്യോഗിക വിനിമയ നിരക്ക് പ്രതി യു.എസ്. ഡോളറിന് 5.75 - 6.70 ക്യാറ്റുകൾ  (8.20 to 7.00 kyats per euro ) എന്നാണ്.
ഇപ്പോഴത്തെ MMK വിനിമയ നിരക്കുകൾ ഗൂഗിൾ ഫിനാൻസിൽ : AUD CAD CHF EUR GBP HKD JPY USD യാഹൂ!
ഫിനാൻസിൽ : AUD CAD CHF EUR GBP HKD JPY USD എക്സ്.ഇ-ഇൽ : AUD CAD CHF EUR GBP HKD JPY USD ഒണാഡയിൽ : AUD CAD CHF EUR GBP HKD JPY USD എഫെക്സ്ടോപ്.
കോം-ഇൽ : AUD CAD CHF EUR GBP HKD JPY USD ചരിത്രം ആദ്യത്തെ ക്യാറ്റ്, 1852-1889 1 വെള്ളി ക്യാറ്റ്, 1872
1889-വരെ ബർമ്മയിൽ പ്രചാരത്തിലുണ്ടായിരുന്ന സ്വർണ്ണ നാണയങ്ങൾക്കും, വെള്ളിനാണയങ്ങൾക്കും കൂടിയുള്ള പൊതുവേയുള്ള പേരായിരുന്നു ക്യാറ്റ് .
ഒരു ക്യാറ്റിന്റെ 20 പെ ആയി വിഭജിച്ചിരിക്കുന്നു,  4 പ്യ കൂടുന്നതാണ് ഇത്.
2പെ, 4പെ എന്നിവ യഥാക്രമം മ്യു, മാറ്റ് എന്നും അറിയപ്പെടുന്നു.
പേരിനുമാത്രമായി, 16 വെള്ളില്യാറ്റുകൾ ചേരുന്നതായിരുന്നു 1 സ്വർണ്ണ ക്യാറ്റ്.
വെള്ളിക്യാറ്റിന്റെ മൂല്യം ഒരു ഇന്ത്യൻ രൂപയ്ക്ക് തുല്യമായിരുന്നു.
ആയതിനാൽ ബ്രിട്ടീഷുകാർ ബർമ്മയിൽ അധിനിവേശിച്ചതോടെ ക്യാറ്റിനു പകരമായി ഇന്ത്യൻ രൂപയും പ്രചാരത്തിൽ വന്നു.
രണ്ടാമത്തെ ക്യാറ്റ്, 1943-1945
1942-ൽ ജപ്പാൻ ബർമ്മ കീഴടക്കിയതിനെ തുടർന്ന്, അവർ പുതിയ ഒരു കറൻസി കൊണ്ടുവന്നു.
ബർമ്മീസ് രൂപയെ ആധാരമാക്കിയായിരുന്നു ഇത്.
പിന്നീട് ഇവയ്ക്ക് പകരമായി ക്യാറ്റ് ബാങ്ക് നോട്ടുകളും വന്നു.
ഈ ക്യാറ്റ് 100 സെന്റുകളായാണ് വിഭജിച്ചിരുന്നത്.
പിന്നീട് നടന്ന യുദ്ധങ്ങൾക്കുശേഷം 1945-ൽ ബർമ്മീസ് രൂപ വീണ്ടും കൊണ്ടുവന്നതോടുകൂടി ഈ ക്യാറ്റിന്റെ മൂല്യം നഷ്ടപ്പെട്ടു.
മൂന്നാമത്തെ ക്യാറ്റ്, 1952-
ഇന്ന് പ്രചാരത്തിലുള്ള ക്യാറ്റ് 1952 ജൂലൈ 1നാണ് നിലവിൽ വന്നത്.
ബർമീസ് രൂപയ്ക്ക് ബദലായിരുന്നു ഈ പുതിയ നാണയം.
ഇത്തവണ ക്യാറ്റിനെ വിഭജിച്ചിരുന്നത് 100 പ്യ ആയിട്ടാണ്.
നാണയങ്ങൾ ആദ്യ ക്യാറ്റ്
1852ൽ, ബർമീസ് രാജാവായിരുന്ന മിൻഡോൺ , റോയൻ മിന്റ് എന്ന നാണയം കൊണ്ടുവന്നു.
നാണയത്തിന്റെ അച്ച് പാരീസിലായിരുന്നു നിർമ്മിച്ചത്.
1 പെ, 1 മ്യു (2 പെ), 1 മാറ്റ് (4 പെ), 5 മ്യു (10 പെ)  1 ക്യാറ്റ് എന്നിങ്ങനെയുള്ള നാണയങ്ങൾ വെള്ളിയിലും, 1 പെ 1 മ്യു നാണയങ്ങൾ സ്വർണ്ണത്തിലും നിർമ്മിച്ചു.
രണ്ടാമത്തെ ക്യാറ്റ്
ഈ കറനിയോടൊപ്പം പുതിയ നാണയങ്ങൾ ഒന്നുമ്മ് തന്നെ കൊണ്ടുവന്നില്ല.
മൂന്നാമത്തെ ക്യാറ്റ്
1956-ൽ, 1, 5, 10, 25, 50 എന്നീ മൂല്യങ്ങളുള്ള പ്യാകളും 1ക്യാറ്റ് നാണയവും അവതരിപ്പിച്ചു.
നിലവിലെ കറൻസി നോട്ടുകൾ നിലവിലെ ശ്രേണി ചിത്രം മൂല്യം അളവ് പ്രധാന
നിറം വിവരണം Date of issue കുറിപ്പ് മുൻഭാഗം പിൻഭാഗം മുൻഭാഗം പിൻഭാഗം വാട്ടർമാർക്ക് 50 പ്യാസ് 110 × 55 mm മുൻഭാഗം: പർപ്പിൾ, ഓറഞ്ച്
പിൻഭാഗം: വിവിധനിറങ്ങൾ Saung gauk Guilloché pattern "BCM" 27 മാർച്ച് 1994 K1 ഓറഞ്ച് ബൊഗ്യൊകെ ഓങ് സാൻ Guilloché pattern ബൊഗ്യൊകെ ഓങ് സാൻ 1 മാർച്ച് 1990 K1 നീല-പർപിൾ ചിന്തെ Boat-rowing at Kandawgyi Lake, Yangon "BCM" 31 ഒക്ടോബർ 1996 K5 130 × 60 mm തവിട്ട്-നീല Chinlone cane ball game Chinthe 1 മേയ് 1995 Chinthe bust over value 1997 K10 പർപ്പിൾ A karaweik (royal regalia boat) Chinthe 1 മേയ് 1995 Chinthe bust over value 1997 K20 145 × 70 mm പച്ച പീപ്പിൾസ് പാർക്കും, എലിഫന്റ് ഫൗണ്ടനും, യംഗൂൺ Chinthe bust over value 27 മാർച്ച് 1994 K50 ഓറഞ്ച്-തവിട്ട് Lacquerware artisan Chinthe 27 മാർച്ച് 1994 Chinthe bust over value 1997 K100 നീല, പച്ച, പിങ്ക് ക്ഷേത്ര പുനഃരുദ്ധാരണം Chinthe 27 മാർച്ച് 1994 Chinthe bust over value K200 165 × 80 mm കടും പച്ച ആനയും തേക്ക് തടിയും Chinthe 27 മാർച്ച് 1990; 1998 Value below watermark Chinthe bust over value 150 × 70 mm Chinthe bust over value 11 ഡിസംബർ 2004 Value above watermark K500 165 × 80 mm പർപ്പിൾ- തവിട്ട് A General Mahabandoola statue being painted Chinthe 27 മാർച്ച് 1994 Value above watermark Chinthe bust over value 150 × 70 mm Chinthe bust over value 10 ഒക്ടോബർ 2004 Value below watermark K1000 165 × 80 mm പച്ച-പർപ്പിൾ ഫിനാൻസ് റെവന്യു മന്ത്രാലയം Chinthe നവംബർ 1998 Value above watermark Chinthe bust over value 150 × 70 mm Chinthe bust over value 11 ഒക്ടോബർ 2004 Value below watermark K5000 150 × 70 mm ഓറഞ്ച്-പിങ്ക് ആന Pyidaungsu Hluttaw (Assembly of the Union) legislature buildings in Zeya Theddhi Ward of Naypyidaw Elephant profile over value 1 ഒക്ടോബർ 2009 Value below watermark K10,000 150 × 70 mm നീല, ചുവപ്പ്, പർപ്പിൾ, പച്ച, തവിട്ട പിന്നെ മഞ്ഞ Defaced State Seal of Myanmar (Features a lotus and a pair of elephant, instead of a star, a pair of Chinthe lion and the Armiger as in the Original State Seal) Mandalay Royal Palace Moat Lotus Flower profile over value 15 ജൂൺ 2012 Value below watermark അവലംബം ↑ {{ citation }} : Unknown parameter | editors= ignored ( | editor= suggested) ( help ) ↑ ↑ ↑ ↑ ↑ ↑ Archived 31 May 2013 at the Wayback Machine .
ബർമ്മീസ് ഭാഷ ഇംഗ്ലീഷ് വിലാസം https://ml.wikipedia.org/wiki/Burmese_language
മ്യാൻമാറിന്റെ ഔദ്യോഗിക ഭാഷയാണ് ബർമ്മീസ് ഭാഷ.
- Burmese language ( ബർമ്മീസ് : မြန်မာဘာသာ , MLCTS : myanma bhasa , IPA: [mjəmà bàðà ] ബർമ്മീസ് ഭാഷയിൽ ഇതിനെ മ്യാൻമ ഭാശ എന്നാണ് അറിയപ്പെടുന്നത്.
മ്യാൻമാർ ഭരണഘടന ഔദ്യോഗികമായി ഇതിനെ ഇംഗ്ലീഷിൽ മ്യാൻമാർ ലാംഗ്വാജ് ( Myanmar language ) എന്നാണ് നിയമസാധുത നൽകുന്നത്.
എന്നാൽ, ഇംഗ്ലീഷ് സംസാരിക്കുന്ന മിക്കവരും ഇതിനെ ്ബർമ്മീസ് ഭാഷയെന്നാണ് പരാമർശിക്കുന്നത്.
2007ൽ, ബമർ (ബർമൻ) ജനങ്ങൾ പ്രാഥമിക ഭാഷയായി ഉപയോഗിച്ചിരുന്നു.
33 ദശലക്ഷം പേർ ഈ ഭാഷയെ പ്രാഥമിക ഭാഷയായി പരിഗണിച്ച് സംസാരിച്ചിരുന്നു ഇക്കാലയളവിൽ.
10 ദശലക്ഷംപേർ ഉപ ഭാഷയായും ഉപയോഗിച്ചിരുന്നു.
മ്യാൻമാറിലും അയൽ രാജ്യങ്ങളിലുമുള്ള ഗോത്ര ന്യൂനപക്ഷങ്ങൾ ഈഭാഷ ഉപയോഗിക്കുന്നുണ്ട്.
ബർമ്മീസ് ഭാഷ സിനോ ടിബറ്റൻ ഭാഷകളിൽ തെക്കൻ ബർമ്മിസ് ശാഖയിൽ പെട്ടതാണ്.
നോൺ സിനിറ്റിക് സിനോ ടിബറ്റൻ ഭാഷകളിലാണ് ബർമ്മീസ് വളരെ വ്യാപകമായി സംസാരിക്കുന്നത്..
എഴുത്ത് സമ്പ്രദായം വികസിപ്പിച്ചെടുത്ത അഞ്ചാമത്തെ സിനോ ടിബറ്റൻ ഭാഷയാണ് ബർമ്മീസ്.
ചൈനീസ് അക്ഷരങ്ങൾ, പിയു അക്ഷരങ്ങൾ, ടിബറ്റൻ അക്ഷരമാല, തങ്കുത്ത് അക്ഷരമാല എന്നിവയാണ്  മറ്റു നാലെണ്ണം.
മ്യാൻമറിലെ ഏറ്റവും നീളം കൂടിയ നദിയായ ഇരാവതി (ഐയർവാഡി ) തീരത്ത് താമസിക്കുന്ന ബർമ്മീസ് സംസാരിക്കുന്നവർ സമാനമായ വകഭേദങ്ങളോടെ നിരവധി പ്രാദേശിക ഭാഷകൾ ഉപയോഗിക്കുന്നു.
എന്നാൽ, ബർമ്മയുടെ പ്രാന്തപ്രദേശത്തുള്ള ഒരു ന്യൂനപക്ഷ വിഭാഗം ഗുണനിലവാരമില്ലാത്ത ചില വകഭേദങ്ങൾ സംസാരിക്കുന്നുണ്ട്.
താനിൻതാരിയി പ്രവിശ്യയിലുള്ളവർ മെർഗ്യൂസ്, തവോയാൻ പാലവ് വകഭേദങ്ങളാണ് സംസാരിക്കുന്നത്.
ബർമ്മയിലെ മഗ്‌വായി മേഖലയിലുള്ളവർ യാവ് എന്ന ബർമ്മീസ് ഭഷയിലെ പ്രാദേശിക രൂപമാണ് ഉപയോഗിക്കുന്നത്.
ഷാൻ സംസ്ഥാനത്ത് ഇൻത, തഹുൻഗിയോ, ദനു എന്നീ പ്രാദേശിക ബർമ്മീസ് ഭാഷയാണ് സംസാരിക്കുന്നത്.
ബർമ്മയിലെ റഖീൻ സംസ്ഥാനത്തും ബംഗ്ലാദേശിലെ മർമ ജനങ്ങളും സംസാരിക്കുന്ന അറകനീസ് ഭാഷയും ചിലപ്പോൾ ബർമ്മീസ് ഭാഷയുടെ വകഭേദമായി പരിഗണിക്കാറുണ്ട്.
ചിലപ്പോൾ ഇക് പ്രത്യേകം ഭാഷയായും കണക്കാക്കാറുണ്ട്.
പദാവലിയിലും ഉച്ചാരണത്തിലും വ്യത്യാസങ്ങൾ ഉണ്ടെങ്കിലും ബർമ്മീസ് വകഭേദങ്ങൾക്കിടയിൽ മിക്ക ഭാഗത്തും പരസ്പര സാമ്യതയുണ്ട്.
ഇവ നാലും ഒരേ സ്വരമാണ്.
വ്യഞ്ജനാക്ഷരങ്ങളുടെ കൂട്ടങ്ങളും ബർമ്മീസ് അക്ഷരത്തിന്റെ ഉപയോഗത്തിലും ഈ നാല് വകേദങ്ങളും പരസ്പരം കൃത്യത പുലർത്തുന്നുണ്ട്.
എന്നിരുന്നാലും, പദാവലിയിലെ ബഹുമാനം, വാക്കുകളെ സംബന്ധിച്ച വകഭേദത്തിലും ഉച്ചാരണ തുല്യതയിലും നിരവധി വകഭേദങ്ങളിൽ ഗണ്യമായ ഭിന്നതയുണ്ട്.
ഇരാവതി നദി താഴ്‌വരയിൽ
ഇരാവതി നദി താഴ്‌വരയിൽ ആണ് ഗുണമേൻമയുള്ള ബർമ്മീസ് (സ്റ്റാൻഡേർഡ് ഭാഷ) സംസാരിക്കുന്നത്.
മ്യാൻമാറിലെ രണ്ടാമത്തെ ഏറ്റവും വലിയ നഗരവും അവസാന അവസാനത്തെ രാജകീയ തലസ്ഥാനവുമായിരുന്ന മണ്ടലയ്, ബർമയിലെ ഏറ്റവും വലിയ നഗരവും മുൻ തലസ്ഥാനവുമാണ് യംഗോൺ അഥവാ റംഗൂൺ എന്നിവിടങ്ങളിൽ സ്റ്റാൻഡേർഡ് ഭാഷയാണ് സംസാരിക്കുത്.
അപ്പർ ബർമ്മ, ലോവർ ബർമ്മ എന്നിവിടങ്ങളിലെ ഭാഷകൾ തമ്മിൽ വ്യത്യാസമുണ്ട്.
അപ്പർ ബർമ്മയിൽ മണ്ടലായി വകഭേഗവും ലോവർ ബർമ്മയിൽ റംഗൂൺ വകഭേദവുമാണ് ഉപയോഗിക്കുന്നത്.
ലോവർ ബർമ്മയിലെ ബർമ്മീസ് ഭാഷയുടെ പ്രചാരണം
ബർമ്മീസ് ഭാഷ സംസാരിക്കുന്നവർക്കിടയിൽ ശ്രദ്ധേയമായ ഒരു കാര്യം അതിലെ സാമ്യതയാണ്.
പ്രത്യേകിച്ച് ഇരാവതി നദി താഴ്‌വരയിൽ ജീവിക്കുന്ന സ്റ്റാൻഡേർഡ് ബർമ്മീസ് സംസാരിക്കുന്നവർക്കിടയിൽ ഇത് സാമ്യതകളുണ്ട്.
ഇതിന്റെ ആദ്യത്തെ പ്രധാനകാരണം പരമ്പരാഗത ബുദ്ധ സന്യാസിമാരുടെ വിദ്യാഭ്യാസ സമ്പ്രദായമാണ്.
അപ്പർ ഇരാവതി താഴ്‌വരയിൽ ഇവർ വിദ്യാഭ്യാസവും ഭാഷയിലെ സമാനതയും പ്രോത്സാഹിപ്പിച്ചു.
അപ്പർ ഇരാവതി താഴ് വരയാണ് പരമ്പരാഗത് ബമർ ജനതയുടെ മാതൃഭൂമി.
ബർലിൻ കുഞ്ഞനന്തൻ നായർ
ആദ്യകാല കമ്മ്യൂണിസ്റ്റ് പ്രവർത്തകനും പത്രപ്രവർത്തകനുമായിരുന്ന മാർക്സിസ്റ്റ് ചിന്തകനായിരുന്നു പി.കുഞ്ഞനന്തൻ നായർ എന്നറിയപ്പെടുന്ന ബർലിൻ കുഞ്ഞനന്തൻ നായർ.
(1926-2022) ഒളിക്യാമറകൾ പറയാത്തത് , പൊളിച്ചെഴുത്ത് തുടങ്ങിയവയാണ് അദ്ദേഹം രചിച്ച പ്രധാന പുസ്തകങ്ങൾ.
വാർദ്ധക്യസഹജമായ അസുഖങ്ങളെ തുടർന്ന് വിശ്രമജീവിതത്തിലിരിക്കെ 2022 ഓഗസ്റ്റ് 8ന് വൈകിട്ട് 6 മണിക്ക് അന്തരിച്ചു.
കണ്ണൂർ ജില്ലയിലെ തളിപ്പറമ്പ് താലൂക്കിലെ ചെറുകുന്നിൽ കോളങ്കട പുതിയ വീട്ടിൽ അനന്തൻ നായരുടേയും ശ്രീദേവിയുടേയും മകനായി 1926 നവംബർ 26ന് ജനിച്ചു.
പി.കുഞ്ഞനന്തൻ നായർ എന്നതാണ് ശരിയായ പേര്.
നാറാത്ത് ഈസ്റ്റ് എൽ.പി. സ്കൂളിലായിരുന്നു പ്രാഥമിക വിദ്യാഭ്യാസം.
എട്ടാം ക്ലാസ് വരെ കണ്ണാടിപറമ്പ് ഹയർ എലമെൻററി സ്കൂളിലും തേഡ് ഫോറത്തിൽ കണ്ണൂർ ടൗൺ മിഡിൽ സ്കൂളിലും ഫോർത്ത് ഫോറം മുതൽ പത്താം ക്ലാസ് വരെ ചിറക്കൽ രാജാസ് സ്കൂളിലുമായി വിദ്യാഭ്യാസം പൂർത്തിയാക്കി.
രാജാസ് സ്കൂളിൽ പഠിക്കുമ്പോഴെ രാഷ്ട്രീയ പ്രവർത്തനം തുടങ്ങിയിരുന്നു.
കോൺഗ്രസ് പാർട്ടിയിലൂടെ രാഷ്ട്രീയത്തിലെത്തിയ കുഞ്ഞനന്തൻ നായർ പിന്നീട് കമ്മ്യൂണിസ്റ്റ് പാർട്ടിയിൽ അംഗമായി.
1943 മെയ് മാസത്തിൽ ബോംബെയിൽ വച്ച് നടന്ന കമ്മ്യൂണിസ്റ്റ് പാർട്ടിയുടെ ഒന്നാം പാർട്ടി കോൺഗ്രസിൽ പങ്കെടുക്കുമ്പോൾ പ്രായം പതിനേഴ് വയസ്.
പി.കൃഷ്ണപിള്ളയാണ് അദ്ദേഹത്തിൻറെ രാഷ്ട്രീയ ഗുരു.
സ്കൂൾ വിദ്യാർത്ഥിയായിരിക്കെ കൃഷ്ണപിള്ളയുടെ നേതൃത്വത്തിൽ രൂപീകരിച്ച ബാലസംഘത്തിൻ്റെ നേതൃസ്ഥാനത്തേക്ക് ബർലിനാണ് തിരഞ്ഞെടുക്കപ്പെട്ടത്.
പതിമൂന്നാം വയസ് മുതൽ ബാലസംഘത്തിലും പിന്നീട് അവിഭക്ത കമ്മ്യൂണിസ്റ്റ് പാർട്ടിയിലും പിളർപ്പോടെ മാർക്സിസ്റ്റ് പാർട്ടിയിലും ചേർന്നു.
1942-ൽ കമ്മ്യൂണിസ്റ്റ് പാർട്ടിയിൽ അംഗമായ ബർലിൻ പാർട്ടി നിരോധിച്ചതിനെ തുടർന്ന് 1945-1946 വർഷങ്ങളിൽ ബോംബെ കേന്ദ്രീകരിച്ചും 1948-ൽ കൊൽക്കത്തയിലും രഹസ്യ പാർട്ടി പ്രവർത്തനം നടത്തി.
1953 മുതൽ 1958 വരെ ഡൽഹിയിൽ അവിഭക്ത കമ്മ്യൂണിസ്റ്റ് പാർട്ടിയുടെ കേന്ദ്രക്കമ്മറ്റി ഓഫീസിൽ പ്രവർത്തിച്ചു.
എം.എസ് മുഖ്യമന്ത്രിയായപ്പോൾ അദ്ദേഹത്തിൻ്റെ പ്രൈവറ്റ് സെക്രട്ടറിയായിരുന്നു.
1958-ൽ റഷ്യയിൽ നിന്ന് മാർക്സിസം-ലെനിനിസത്തിലും പൊളിറ്റിക്കൽ സയൻസിലും ബിരുദം നേടിയ ബർലിൻ 1959-ൽ സോവിയറ്റ് കമ്മ്യൂണിസ്റ്റ് പാർട്ടിയുടെ കോൺഗ്രസിൽ പങ്കെടുത്തു.
1961-ൽ എ.കെ.ജിയുടെ സെക്രട്ടറിയായും പ്രവർത്തിച്ചു.
1962 മുതൽ 1992 വരെയുള്ള മുപ്പത് വർഷക്കാലം കറഞ്ചിയയുടെ പത്രാധിപത്യത്തിലുള്ള ബ്ലിറ്റ്സ് വാരികയുടേയും ഇടത് ആഭിമുഖ്യം പുലർത്തുന്ന പത്രങ്ങളായ ന്യൂഎജ്, നവയുഗം, നവജീവൻ, ദേശാഭിമാനി, ജനയുഗം ഉൾപ്പെടെയുള്ള കമ്മ്യൂണിസ്റ്റ് പത്രങ്ങളുടെ യൂറോപ്യൻ ലേഖകനായി ജർമ്മനിയിലെ ബർലിനിൽ പ്രവർത്തിച്ചു.
1989 നവംബർ 9ന് ബർലിൻ മതിൽ പൊളിഞ്ഞ് ജർമ്മനികൾ ഒന്നാവുകയും 1990-കളുടെ തുടക്കത്തിലെ സോവിയറ്റ് യൂണിയൻ്റെ തകർച്ചയും മൂലം യൂറോപ്യൻ കമ്മ്യൂണിസം വെറും ചരിത്ര ഗ്രന്ഥങ്ങളിലേക്ക് ഒതുങ്ങുകയും ചെയ്തതോടെ 1992-ൽ കേരളത്തിലേക്ക് തിരിച്ചെത്തി.
ഇതോടെ പേരിൻ്റെ കൂടെ ബർലിൻ എന്ന് കൂട്ടിച്ചേർത്തു.
ബർലിൻ കുഞ്ഞനന്തൻ നായരായി മാറി.
നാട്ടിലെത്തിയ ശേഷം മാർക്സിസ്റ്റ് പാർട്ടിയുടെ പ്രാദേശിക ഘടകത്തിലെ സജീവ പ്രവർത്തകനായി പാർട്ടി ജീവിതമാരംഭിച്ച കുഞ്ഞനന്തൻ 2002-ലെ കണ്ണൂർ സംസ്ഥാന സമ്മേളനത്തോടെ മാർക്സിസ്റ്റ് പാർട്ടിയിൽ വി.എസ്, പിണറായി വിഭാഗങ്ങൾ വന്നതോടെ വി.എസ് പക്ഷത്തോടൊപ്പം ചേർന്നു.
നാലാം ലോക വിവാദത്തോടെ പാർട്ടി പുത്തൻ ആശയങ്ങളിലേയ്ക്ക് വഴിതിരിഞ്ഞതും നിലവിലെ ആശയങ്ങളിലെ വ്യതിചലനങ്ങളും ബർലിനെ പ്രകോപിപ്പിച്ചു.
ഇതിനെ തുടർന്ന് മാർക്സിസ്റ്റ് പാർട്ടിക്കെതിരെയും അന്ന് സെക്രട്ടറിയായിരുന്ന പിണറായി വിജയനെതിരെയും മറ്റ് മാർക്സിസ്റ്റ് നേതാക്കന്മാർക്കെതിരെയും നിരന്തരം വിമർശനം ഉന്നയിച്ച് പത്ര-മാധ്യമങ്ങളിൽ ലേഖനമെഴുതി.
പ്രസിദ്ധീകരിച്ച ലേഖനങ്ങളിൽ പാർട്ടി നിലപാടിലെ ഇരട്ടത്താപ്പിനെ ചൂണ്ടിക്കാട്ടി.
എന്നാൽ ബൂർഷ്വാ മാധ്യമങ്ങളെ ഉപയോഗിച്ച് മാർക്സിസ്റ്റ് പാർട്ടിയെ അപകീർത്തിപ്പെടുത്താൻ ശ്രമിച്ചെന്ന് ആരോപിച്ച് 2005 മാർച്ച് മൂന്നിന് ബർലിനെ മാർക്സിസ്റ്റ് പാർട്ടിയിൽ നിന്ന് പുറത്താക്കി.
അദ്ദേഹത്തിൻ്റെ പാർട്ടി ഘടകമായ നാറാത്ത് ബ്രാഞ്ച് കമ്മറ്റിയിലെ മുഴുവൻ അംഗങ്ങളുടേയും എതിർപ്പിനെ വകവെയ്ക്കാതെ മേൽക്കമ്മിറ്റി തീരുമാനപ്രകാരമാണ് ബർലിനെ പാർട്ടിയുടെ പ്രാഥമിക അംഗത്വത്തിൽ നിന്നും പുറത്താക്കിയത്.
മുതലാളിത്തത്തിൻ്റെ ദത്തുപുത്രൻ എന്നാണ് അന്ന് മാർക്സിസ്റ്റ് പാർട്ടി സെക്രട്ടറിയായിരുന്ന പിണറായിയെ ബർലിൻ വിശേഷിപ്പിച്ചത്.
അദ്ദേഹത്തിൻ്റെ ഒളിക്യാമറകൾ പറയാത്തത് എന്ന പുസ്തകം പിണറായി വിജയനെ അതിരൂക്ഷമായി വിമർശിക്കുന്നതായിരുന്നു.
പിണറായി വിജയൻ തൊഴിലാളി വർഗ്ഗത്തിൻ്റെ ദത്തുപുത്രനാണെങ്കിൽ വി.എസ്. അച്യുതാനന്ദൻ തനത് പുത്രനാണെന്ന ബർലിൻ്റെ നിരീക്ഷണം പാർട്ടിയിൽ കോളിളക്കം സൃഷ്ടിച്ചു.
പാർട്ടിക്കകത്തെ പ്രശ്നങ്ങൾ ചർച്ചയാക്കും വിധം അദ്ദേഹമെഴുതിയ പൊളിച്ചെഴുത്ത് എന്ന പുസ്തകം ഏറെ വിവാദമായിരുന്നു.
മാർക്സിസ്റ്റ് പാർട്ടിയിൽ വിഭാഗീയത കത്തിക്കാളിയ 2002 മുതൽ 2013 വരെ വി.എസിനൊപ്പമായിരുന്നു ബർലിൻ കുഞ്ഞനന്തൻ നായർ.
പാർട്ടിയിൽ നിന്ന് പുറത്തായ കുഞ്ഞനന്തൻ നായരെ കാണാൻ വി.എസ്. അച്യുതാനന്ദൻ വീട്ടിൽ പോയതും ഭക്ഷണം കഴിക്കാൻ വിലക്കുള്ളതിനാൽ വെള്ളം കുടിച്ച് മടങ്ങിയെന്നും ബർലിൻ പറഞ്ഞത് വലിയ വിവാദം സൃഷ്ടിച്ചു.
എം.എൻ.വിജയനെപ്പോലെ ഒരു കാലത്ത് പാർട്ടിയുടെ ആശയമുഖമായി ജീവിക്കുകയും പിന്നീട് പാർട്ടിയ്ക്ക് അനഭിമതനാവുകയും ചെയ്ത ആളായിരുന്നു ബർലിൻ.
പാർട്ടിയുമായി യാതൊരു ബന്ധവുമില്ലാത്ത ആൾ എന്നായിരുന്നു ചില മുതിർന്ന മാർക്സിസ്റ്റ് നേതാക്കൾ ഒരു ഘട്ടത്തിൽ ബർലിനെ വിശേഷിപ്പിച്ചത്.
2012-ലെ ടി.പി.ചന്ദ്രശേഖരൻ വധത്തിന് ശേഷം ആർ.എം.പിയുടെ വേദികളിൽ സ്ഥിര സാന്നിധ്യമായിരുന്ന കുഞ്ഞനന്തൻ നായർ ആർ.എം.പിയുമായി മാനസികമായി അകന്നു.
എന്നാൽ 2014 മുതൽ വീണ്ടും പാർട്ടി അനുകൂല നിലപാടുകൾ പ്രകടിപ്പിച്ച് രംഗത്തെത്തി.
പിണറായി വിജയനെ അതിനിശിതമായി വിമർശിച്ചിരുന്ന ബർലിൻ പിന്നീട് വി.എസ്. അച്യുതാനന്ദനുമായി അകന്നു.
വി.എസിൻ്റെ നടപടികൾ തെറ്റായിരുന്നു എന്നും പിണറായി വിജയൻ്റെ നേതൃത്വത്തിലുള്ള ഔദ്യോഗിക പക്ഷമായിരുന്നു ശരിയെന്നും പിന്നീട് ബർലിൻ തിരുത്തി.
മാർക്സിസ്റ്റ് പാർട്ടിയുമായി അടുക്കുകയും ചെയ്തു.
ഒരു കാലത്ത് വി.എസിനൊപ്പം നിലകൊണ്ടിരുന്ന ബർലിൻ പിന്നീട് വി.എസിനെ തള്ളിപ്പറഞ്ഞു.
മാർക്സിസ്റ്റ് പാർട്ടിയിലേയ്ക്ക് തിരിച്ചെത്താനുള്ള ആഗ്രഹം നേതൃത്വത്തെ അറിയിച്ചതിനെ തുടർന്ന് 2015-ൽ കുഞ്ഞനന്തനെ മാർക്സിസ്റ്റ് പാർട്ടി തിരിച്ചെടുത്തു.
സ്വകാര്യ ജീവിതം ഭാര്യ : സരസ്വതിയമ്മ മകൾ : ഉഷ (ബർലിൻ) മരുമകൻ : ബർണർ റിസ്റ്റർ മരണം
വാർദ്ധക്യ സഹജമായ അസുഖങ്ങളെ തുടർന്ന് 2022 ഓഗസ്റ്റ് 8ന് വൈകിട്ട് 6 മണിയോടെ അന്തരിച്ചു.
സംസ്കാരം ഓഗസ്റ്റ് 9ന് വൈകിട്ട് മൂന്നു മണിയ്ക്ക് വീട്ടുവളപ്പിൽ നടന്നു.
കടുത്ത പ്രമേഹം മൂലം കാഴ്ച നഷ്ടപ്പെട്ടതിനെ തുടർന്ന് നാറാത്തെ വീട്ടിൽ ഏറെക്കാലമായി വിശ്രമജീവിതത്തിൽ തുടരവെയായിരുന്നു അന്ത്യം.
കൃതികൾ ഏകാധിപതികൾ അർഹിക്കുന്നത് ഒളിക്യാമറകൾ പറയാത്തത് പൊളിച്ചെഴുത്ത് (ആത്മകഥ) അവലംബം {{ cite book }} :  CS1 maint: bot: original URL status unknown ( link )
ബർഹാൻ വണി ഇംഗ്ലീഷ് വിലാസം https://ml.wikipedia.org/wiki/Burhan_Wani
ഹിസ്ബുൾ മുജാഹിദീൻ എന്ന കാശ്മീരി മിലിട്ടൻറ് ഗ്രൂപ്പിന്റെ കമാൻഡറായിരുന്നു ബർഹാൻ മുസാഫർ വണി.
കാഷ്മീരിലെ ഇന്ത്യക്കെതിരായ തീവ്രവാദ പ്രവർത്തനങ്ങളെക്കുറിച്ച് സോഷ്യൽ മീഡിയയിൽ നടത്തിയ പ്രവർത്തനങ്ങളുടെ ഫലമായി കാശ്മീരികൾക്കിടയിൽ അദ്ദേഹം ഏറെ ജനപ്രീതി നേടി.
കാഷ്മീരിലെ ഒരു നാടൻ നായകനായിരുന്ന മുസാഫർ 22-ാം വയസ്സിൽ 2016 ജൂലൈ 8 ന് ഇന്ത്യൻ സുരക്ഷാ സേനയുമായുള്ള ഏറ്റുമുട്ടലിൽ കൊല്ലപ്പെട്ടു.
ഇതും കാണുക Insurgency in Jammu and Kashmir UN mediation of Kashmir 2010 Kashmir unrest 2009 Shopian rape and murder case 2016 Kashmir unrest Kashmir conflict അവലംബം പുറം കണ്ണികൾ Video:Kashmir unrest prompts new curfew Archived 2013-02-01 at Archive.is , Reuters
ബർലാമും ജോസഫാത്തും ഇംഗ്ലീഷ് വിലാസം https://ml.wikipedia.org/wiki/Barlaam_and_Josaphat ക്രിസ്തീയകലയിൽ ജോസഫാത്തിന്റെ ചിത്രീകരണത്തിന്റെ പന്ത്രണ്ടാം നൂറ്റാണ്ടിലെ ഒരു മാതൃക
ഗൗതമബുദ്ധന്റെ ജീവിതകഥയെ ആശ്രയിച്ച് രൂപപ്പെട്ട്, മദ്ധ്യയുഗങ്ങളിൽ ക്രൈസ്തവലോകത്ത് ഏറെ പ്രചാരവും മാന്യതയും നേടിയ ഒരു കല്പിതകഥയാണ് ബർലാമും ജോസഫാത്തും .
പുരാതന ഇന്ത്യയിൽ ജീവിച്ചിരുന്നതായി സങ്കല്പിക്കപ്പെടുന്ന സത്യാന്വേഷിയായ ജോസഫാത്ത് എന്ന രാജകുമാരന്റേയും അയാളെ ക്രിസ്തുമതത്തിലേക്കു പരിവർത്തനം ചെയ്ത ബർലാം എന്ന ക്രൈസ്തവതാപസന്റേയും കഥയാണിത്.
ജോസഫാത്ത് എന്ന പേര് ബോധിസത്ത്വൻ എന്ന വാക്കിന്റെ ആവർത്തിച്ചുള്ള രൂപപരിണാമം വഴി ഉണ്ടായതാണെന്നു കരുതപ്പെടുന്നു.
ഈ കഥയുടെ ബലത്തിൽ ബർലാമും ജോസഫാത്തും പാശ്ചാത്യ-പൗരസ്ത്യക്രിസ്തീയതകളുടെ  പുണ്യവാളപ്പട്ടികകളിൽ പോലും ഉൾപ്പെട്ടു.
കഥാസംഗ്രഹം ബർലാമും ജോസഫാത്തും, 1680-ലെ റഷ്യൻ മുദ്രണം
ഒന്നാം നൂറ്റാണ്ടിൽ തോമസ് അപ്പസ്തോലന്റെ വേദപ്രചാരവേലയുടെ ഫലമായി ക്രൈസ്തവീകരിക്കപ്പെട്ട ഇന്ത്യയിൽ നാലാം നൂറ്റാണ്ടിൽ അധികാരത്തിൽ വന്നതായി സങ്കല്പിക്കപ്പെട്ട ക്രിസ്തുമതവിരുദ്ധനായ അബെന്നർ  ചക്രവർത്തിയുടെ പുത്രനാണ് കഥയിലെ ജോസഫാത്ത്.
രാജകുമാരൻ ക്രിസ്തുമതം സ്വീകരിക്കുമെന്നു ജനത്തിനു മുൻപു തന്നെ ജോത്സ്യന്മാർ പ്രവചിച്ചിരുന്നതിനാൽ ബാഹ്യലോകത്തിൽ നിന്ന് ഒറ്റപ്പെടുത്തി സുഖഭോഗങ്ങളുടെ നടുവിൽ ചക്രവർത്തി അയാളെ വളർത്തി.
ഈ വിലക്കുകൾക്കിടയിലും ലോകദുഃഖം തിരിച്ചറിഞ്ഞ ജോസഫാത്തിനെ ഒരു രന്തവ്യാപാരിയുടെ വേഷത്തിൽ വന്നെത്തിയ ബർലാം ക്രിസ്തുമതത്തിലേക്കു പരിവർത്തനം ചെയ്യുന്നു.
ഈ മാറ്റം തടയാൻ ശ്രമിച്ചു പരാജയപ്പെട്ട ചക്രവർത്തി, ഒടുവിൽ സ്വയം ക്രിസ്ത്യാനിയായ ശേഷം രാജ്യഭാരം മകനെ ഏല്പിച്ച് താപസനാവുന്നു.
കുറേക്കാലം രാജ്യം ഭരിച്ച ശേഷം ജോസഫാത്തും ഒടുവിൽ ചക്രവർത്തി പദം ഉപേക്ഷിച്ചു തപസ്സിന്റെ വഴി പിന്തുടർന്ന് മരുഭൂമിയിലെത്തുന്നു .
അവിടെ തന്റെ ഗുരു ബർലാമിനെ വീണ്ടും കണ്ടുമുട്ടുന്ന അയാൾ ഗുരുവിനൊപ്പം വിശുദ്ധജീവിതം നയിച്ചു ഒടുവിൽ മരണം പ്രാപിക്കുന്നു.
ബുദ്ധകഥയുടെ ഈ ക്രിസ്തീയഭാഷ്യത്തിന്റെ ആദിരൂപം, മഹായാനപാരമ്പര്യത്തിലെ സംസ്കൃതമൂലത്തിൽ നിന്ന് പരിഭാഷകളുടേയും പരാവർത്തനങ്ങളുടേയും ഒരു പരമ്പരയിലൂടെ ഉരുത്തിരിഞ്ഞതാണ്.
സംസ്കൃതത്തിലെ മൂലരചനയുടെ കടപ്പാട്, അശ്വഘോഷ ന്റെ ബുദ്ധചരിതം, മഹായാനപാരമ്പര്യത്തിലെ ആദ്യപാഠങ്ങളിലൊന്നായ ലളിതവിസ്താരം, പാലിഭാഷയിലെ ജാതകകഥകൾ എന്നിവയോടാകാം.
മൂലകഥ മനിക്കേയൻ പരിഭാഷകർ വഴി മദ്ധ്യപേർഷ്യനിലും അതിൽ നിന്ന് അറബി ഭാഷയിലുമെത്തിയിരിക്കാം.
അറബിയിൽ നിന്ന് ഒരു എബ്രായ പരിഭാഷയും അതിൽ നിന്ന് ജൂത-പേർഷ്യൻ പരിഭാഷയും പിറന്നു.
ജൂതപേർഷ്യനിൽ നിന്ന് ഒൻപതാം നൂറ്റാണ്ടിൽ അത് ജോർജ്ജിയൻ ഭാഷയിലെത്തി.
ജോർജ്ജിയൻ പരിഭാഷയെ ആശ്രയിച്ച് ജോർജ്ജിയൻ താപസൻ യൂത്തിമിയസ് അതിനെ ഗ്രീക്കു ഭാഷയിലെത്തിച്ചു.
പിൽക്കാലത്തുണ്ടായ ക്രിസ്തീയഭാഷ്യങ്ങളുടെയെല്ലാം ഉറവിടം ഈ ഗ്രീക്കു പരിഭാഷയാണ്.
ഈ പരിഭാഷ, വിഖ്യാത ക്രിസ്തീയചിന്തകൻ ദമാസ്കസിലെ യോഹന്നാനെ (John of Damascus) അതിന്റെ കർത്താവായി സങ്കല്പിച്ചു.
തുടർന്ന് ലത്തീൻ , പുരാതന നോർസ്, റഷ്യൻ , എത്യോപിക് , കാറ്റലൻ, പോർച്ചുഗീസ് , ഐസ്‌ലാണ്ടിക്, ഇറ്റാലിയൻ , ഫ്രെഞ്ച് , ഇംഗ്ലീഷ് എന്നീ ഭാഷകളിലും അതിനു പരിഭാഷകളുണ്ടായി.
ഷേക്സ്പിയറുടെ " വെനീസിലെ വ്യാപാരി " എന്ന നാടകത്തിലെ ഒരു ഭാഗം, ഈ കഥയിലെ ഒരു സന്ദർഭത്തെ ഉപജീവിക്കുന്നു. 'വിശുദ്ധർ'
കല്പിതകഥയിലെ പാത്രങ്ങളാണെങ്കിലും ബർലാമിനും ജോസഫാത്തിനും പല ക്രിസ്തീയവിഭാഗങ്ങളിലും വിശുദ്ധപദവി ലഭിച്ചു.
റോമൻ കത്തോലിക്കാസഭയിൽ നവംബർ 27 അവരുടെ അനുസ്മരണദിനം ആയപ്പോൾ ഗ്രീക്കു സഭയുടെ പഞ്ചാംഗത്തിൽ അത് ആഗസ്റ്റ് 26-ന് ആയി.
ബെൽജിയത്തിൽ ആന്ത്വെർപ്പിലെ ഒരു ദേവാലയത്തിൽ 'വിശുദ്ധ' ജോസഫാത്തിന്റേതായി പറയപ്പെടുന്ന അസ്ഥിശകലങ്ങൾ തിരുശേഷിപ്പുകളായി ഇപ്പോഴും സൂക്ഷിച്ചിരിക്കുന്നു.
അവലംബം 1 2 വേലായുധൻ പണിക്കശ്ശേരി , "മാർക്കോപോളോ ഇന്ത്യയിൽ" (പുറങ്ങൾ 48-51) ↑ BARLAAM AND IOSAPH, Encyclopedia Iranica 1 2 Diarmaid Macculloch "ക്രിസ്റ്റ്യാനിറ്റി: ദ ഫസ്റ്റ് ത്രീ തൗസന്റ് ഇയേഴ്സ്" (പുറങ്ങൾ 231-32) ↑ "ബർലാമും ജോസഫാത്തും" ,  കത്തോലിക്കാവിജ്ഞാനകോശം
ബർലിൻഗെയിം
ബർലിൻഗെയിം , അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തുള്ള സാൻ മറ്റിയോ കൌണ്ടി യിൽ സ്ഥിതിചെയ്യുന്ന ഒരു നഗരമാണ്.
സാൻഫ്രാൻസിസ്കോ കോൺതുരുത്തിൽ സ്ഥിതിചെയ്യുന്ന ഈ നഗരത്തിന് സാൻഫ്രാൻസിസ്കോ ഉൾക്കടലിൽ കാര്യമായ തീരദേശമുണ്ട്.
നയതന്ത്രജ്ഞൻ ആൻസൺ ബർലിൻഗെയിമിൻറെ പേരിൽ സ്ഥാപിക്കപ്പെട്ട ഈ നഗരം പലപ്പോഴും " സിറ്റി ഓഫ് ട്രീസ് " എന്നു വിളിക്കപ്പെടുന്നു.
നഗരത്തിനുള്ളിലെ മരങ്ങളുടെ ആധിക്യവും  ഇവിടെ നിലനിൽക്കുന്ന യൂക്കാലിപ്റ്റ്സ് തോട്ടങ്ങളും കാരണമാണ് ഇങ്ങനെ വിളിക്കപ്പെടുന്നത്.
നഗരകേന്ദ്രത്തിലേയ്ക്കു നടന്നെത്താവുന്ന ദൂരത്തിലുള്ളതും ഉന്നത ജീവിതനിലവാരമുള്ള  പാർപ്പിടങ്ങളും മുന്തിയ പബ്ലിക് സ്കൂൾ സംവിധാനങ്ങളാലും ഈ നഗരം അറിയപ്പെടുന്നു.
ബർസ
ഖദീജ മുംതാസ് എഴുതിയ നോവലാണ് ബർസ .
ഈ കൃതിക്ക് 2010-ലെ കേരള സാഹിത്യ അക്കാദമി പുരസ്കാരം ലഭിച്ചിരുന്നു .
ബർസെറ സിമാരുബ ഇംഗ്ലീഷ് വിലാസം https://ml.wikipedia.org/wiki/Bursera_simaruba
ഗംബോ-ലിംബോ, കോപ്പർവുഡ്, ചാക്ക, ടർപേന്റൈൻ ട്രീ എന്നറിയപ്പെടുന്ന ബർസെറ സിമാരുബ , ബർസറേസീ കുടുംബത്തിലെ ഒരു വൃക്ഷ ഇനമാണ്.
അമേരിക്കയിലെ ഉഷ്ണമേഖലാ പ്രദേശങ്ങളിൽ നിന്ന് തെക്കൻ ഫ്ലോറിഡ മുതൽ മെക്സിക്കോ വരെയും കരീബിയൻ മുതൽ ബ്രസീൽ , ജിനോടെഗ , വെനിസ്വേല വരെയും ഈ സസ്യം കാണപ്പെടുന്നു.
അവലംബം Bursera simaruba എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ബർസ്റ്റിംഗ് ഔട്ട് ഇംഗ്ലീഷ് വിലാസം https://ml.wikipedia.org/wiki/Bursting_Out_(film)
ഡെസ്മണ്ട് എലിയറ്റ് സംവിധാനം ചെയ്ത് മജിദ് മിഷേൽ, ജെനീവീവ് നാജി, ഡെസ്മണ്ട് എലിയറ്റ് എന്നിവർ അഭിനയിച്ച 2010-ൽ പുറത്തിറങ്ങിയ നൈജീരിയൻ നാടക ചിത്രമാണ് ബർസ്റ്റിംഗ് ഔട്ട് .
2010 ഒക്‌ടോബർ 29-ന് ലണ്ടനിലെ ഗ്രീൻവിച്ചിലെ ഒഡിയൻ സിനിമയിൽ ഇത് പ്രദർശിപ്പിച്ചു.
നോളിവുഡ് റീഇൻവെന്റഡ് ഇതിന് 3-നക്ഷത്ര റേറ്റിംഗ് നൽകുകയും ചിത്രത്തിന്റെ അവസാനത്തിന്റെ പ്രവചനാത്മകതയെക്കുറിച്ച് അഭിപ്രായം പറയുകയും ചെയ്തു.
NollywoodForever ഇതിവൃത്തം നിയതരൂപമാണെന്ന് സമ്മതിച്ചു.